cyanic-selkie/wikianc huggingface dataset:
Vincent van Gogh
Myyntitietoja
Toistaiseksi kalleimmalla hinnalla myyty Vincent van Goghin taulu on vuonna 1890 maalattu Tohtori Gachet’n muotokuva. Se myytiin huutokaupassa vuonna 1990 japanilaiselle liikemiehelle Ryoei Saitolle 82,5 miljoonan dollarin hintaan, mikä oli aikanaan maailmanennätys. Van Goghin omakuva Muotokuva taiteilijasta parrattomana (1889) myytiin 71,5 miljoonalla vuonna 1998.
Robert Sternberg
Sternberg on toiminut muun muassa dekaanina Tuftsin yliopistossa ja PACE-keskuksen johtajana siirryttyään sinne Yalen yliopistosta, jossa hänellä oli psykologian professuuri.
Sternberg on saanut psykologian alalla lukuisia kansallisia ja kansainvälisiä huomionosoituksia sekä palkintoja. Hänellä on myös neljä eurooppalaista kunniatohtorin arvoa (Espanja, Ranska, Belgia, Kypros). Sternberg on yksi eniten viitatuista tutkijoista psykologian oppikirjoissa. Hän on laatinut yli 950 referee-julkaisua ja kuuluu muun muassa Contemporary Psychology -lehden toimituskuntaan. Vuonna 2003 hän toimi APA:n (American Psychological Association) puheenjohtajana.
MicroProse
Yhtiöllä olivat julkaisussa käytössä myös nimet MicroStyle ja MicroPlay.
MicroProse-julkaisutuotemerkki elvytettiin vuonna 2020.
Kotkan keskustaajama
Vuoden 1960 väestönlaskennassa silloisen Kotkan kaupungin taajamia olivat Keskusta, Etukylä, Hietanen, Hirssaari, Lankila, Metsola, Ristinalus, Ruonala-Munsaari ja Sutela. Kotkaan myöhemmin liitetyn Karhulan kauppalan taajamia olivat Keskusta, Halla-Tiutinen ja Otsola. Samaan aikaan Karhulan kanssa Kotkaan liitetyssä Kymin kunnassa olivat tuolloin Pihkoo-Kaukolan, Saksalan ja Tavastilan taajamat. Karhulan ja Kymin lisäksi Kotkan kaupunkiin kuuluu nykyään entinen Haapasaaren kunta, jossa ei ollut lainkaan taajamia vuonna 1960.
Vuoden 2017 taajamarajauksen perusteella Kotkan kaupungissa on kaksi taajamaa, joista toinen on juuri Kotkan keskustaajama ja toinen on Halla-Tiutinen. none|thumb
Hepreankielinen Wikipedia
Historia
Kun kaikkiin Wikipedioihin yhteensä oltiin kirjoitettu miljoona artikkelia 20. syyskuuta 2004, miljoonan artikkelin rajan rikkoi eräs artikkeli hepreankielisessä Wikipediassa.
Musta torni I: Revolverimies
Juoni
Mystinen revolverimies, nimeltään Roland, vaeltaa kuuman aavikon halki ajaen takaa salaperäistä mustiin puettua miestä. Kylmä ja tunteeton viimeinen Gileadin revolverimies on jahdannut aina saavuttomattomissa olevaa pahaa taikuria jopa vuodattaen paljon verta pienessä Tull-kaupungissa ennen autiomaahan saapumista (sillä mustiin puettu mies taikoi kaikki kaupungin asukkaat käymään revolverimiehen kimppuun), päästäkseen mustiin puetun miehen kiinni saamisen myötä lähemmäksi Rolandin pyhää päämäärää, Mustaa tornia.
Uhrattuaan Jaken jatkaa Roland ulos tunneleista ja päätyy näin nuotiolle, jossa mustiin puettu mies odottaa häntä. Mustiin puettu mies ennustaa revolverimiehen tulevan kohtalon Tarok-korteillaan. Tämän jälkeen mustiin puettu mies luo revolverimiehen silmien eteen outoja näkyjä, jonka aikana Roland vaipuu uneen. Kun revolverimies herää, huomaa hän kymmenien vuosien kuluneen hänen vanhettumatta päivääkään. Kauan sitten sammuneen nuotion ääreltä hän löytyy vanhan luurangon, jonka revolverimies olettaa olevan itse mustiin puettu mies. Roland laskeutuu vuorelta ja istuutuu vuoren juurella Länsimeren rantaan miettimään korteista ennustettua tulevaisuuttaan. Hän sanoo lopuksi rakastavansa Jakea.
Lehtivihreä
thumb|Klorofylli a:n ja b:n absorptiospektri thumb|Klorofylli c1 ja c2
Niklas Herlin
Ura
Forbes -lehden mukaan Herlinin varallisuus oli lokakuussa 2017 arvoltaan 1,4 miljardia dollaria, ja hän oli tuona vuonna Suomen neljänneksi ja maailman 1468. rikkain henkilö.
Yksityiselämä
Herlinillä oli kaksi asuntoa Töölössä ja mökki Porkkalanniemessä. Hän kertoi olevansa porvari ja liberaali, joka uskoo markkinatalouteen. Hän mainitsi intohimokseen kirjoittamisen ja suosikkijuomakseen keskioluen.
Stalingradin taistelu
Akselivaltojen hyökkäysvaihe
Neuvostoliittolaisten joukot Stalingradissa käsittivät Vasili Tšuikovin komentamat 62. ja 64. armeijan, jotka olivat miehittäneet kaupungin kaikki tärkeät rakennukset. Neuvostosotilaat pyrkivät käyttämään hyväksi olosuhteita, joihin saksalaiset liittolaisineen eivät olleet tottuneet. Neuvostojoukot pyrkivät pysyttelemään niin lähellä vihollistaan, että saksalaislentokoneet eivät voineet pommittaa oman vihollisensa etulinjoja. Kaupunkia pommittaessaan saksalaiset saattoivat vaikeuttaa myös omaa taisteluaan: kun sortuneet talot tukkivat tiet, akselivaltojen panssarivaunut eivät pystyneet etenemään. Ahtailla kaduilla panssarivaunut ja kaupunkisotaan tottumattomat saksalaiset kärsivät huomattavia tappioita. Erityisen verisiä olivat taistelut Punainen lokakuu -terästehtaan, Dzeržinski-traktoritehtaan ja Mamajevin kurgaani -kukkulan hallinnasta. Mamajevin kurgaanilla taisteli muun muassa neuvostoliittolainen 13. kaartin kivääridivisioona. Neuvostoliittolaiset toivat myös Volgan yli jatkuvasti miesvahvistuksia ja sotamateriaalia Stalingradista taisteleville joukoilleen.
Piiritys
Kun puna-armeija lähestyi, Paulus joutui hylkäämään 10 kilometrin päässä kaupungin keskustasta Gumrakissa olleen päämajansa. Hitler ei kuitenkaan vieläkään antanut lupaa antautumiseen. Lopulta sotamarsalkaksi ylennetty (arvomerkit pudotettiin lentokoneesta) Paulus päätti antautua ilman johtajansa lupaa. 31. tammikuuta 1943 neuvostoliittolaiset saapuivat hänen Univermagin varastorakennuksessa sijainneeseen päämajaansa. Tuolloin hän tervehti sotilaita sanomalla ”hyvää päivää” kohottamatta kättään natsitervehdykseen.
Abu-l-Abbas
thumb|300px|Abu'l Izz Isma'il al-Jazarin fantasiakuva eläinkelloa selässään kantavasta norsusta. Syyrialaisen Farkh ibn 'Abd al-Latifin kopio vuodelta 1315. Abu-l-Abbas (k. 810) oli kalifi Harun al-Rašidin keisari Kaarle Suurelle lahjoittama norsu.
Edwy
thumb|Edwy Edwy (Eadwig, s. 941? – k. 1. lokakuuta 959) oli Englannin kuningas vuodesta 955 kuolemaansa asti. Edmund I:n vanhimpana poikana hänet valittiin seuraamaan setäänsä Edrediä kuninkaana. Hänen lyhyen valtakautensa täyttivät erimielisyydet suvun, alamaisten ja erityisesti kirkon kanssa.
Şanlıurfa
Historia
Vuonna 1984 kaupungin nimeen lisättiin alkuliite 'Şanlı', joka tarkoittaa loistavaa. Tämä arvonimi kaupungille myönnettiin menestyksekkäästä vastarinnasta Turkin itsenäisyyssodassa.
Myyttejä
Kaupunkia pidetään Abrahamin ja Jobin syntymäkaupunkina.
Adamantaani
Käyttö
Adamantaania käytetään kuivaetsauksessa, polymeerien valmistuksessa sekä NMR-spektroskopiassa. Adamantaani on käyttökelpoista myös värillisten laserien valmistuksessa, koska se ei ionisoidu.
Adamantaanin johdannaisia
Lukuisat adamataanin johdannaiset ovat hyödyllisiä lääketieteessä. Tällaisia ovat muun muassa amantadiini (adamantan-1-amiini), memantiini (1-amino,3,5-dimetyyliadamantaani) sekä rimantadiini (1-(1-adamantyyli)etanamiini).
Oleksandr Vjuh’in
Hän menehtyi 7. syyskuuta 2011 Lokomotiv Jaroslavlin ottelumatkalla Minskiin tapahtuneessa lentoturmassa.
Eino E. Suolahti
thumb|right|Eino E. Suolahti. Eino Edvard "Nenno" Suolahti (28. marraskuuta 1914 Helsinki – 21. marraskuuta 1977 Helsinki) oli suomalainen historioitsija, professori ja kulttuuripersoonallisuus, joka toimi pitkään WSOY:n kirjallisena johtajana ja sen jälkeen Akateemisen kirjakaupan johtajana.
Kirjoitus
Historia
thumb|Kuvamerkkien (yläriveillä) kehitys abstrakteiksi kirjoitusmerkeiksi (alariveillä) Mesopotamiassa, Egyptissä ja Kiinassa. Sarakkeet vasemmalta oikealle: 'kala', 'lintu', 'kirves', 'nuoli', 'pullo'.
Kirjoituksen esimuotoja ovat yksinkertaiset esittävät piirrokset, kuten kymmeniä tuhansia vuosia vanhat kivikautiset kalliomaalaukset. Niiden kuvat ovat käsin tai siveltimin maalattuja piktografeja, jotka viittasivat suoraan esittämäänsä kohteeseen. Piktografeja ja ehkä myös ideografeja eli ajatuksia ja käsitteitä esittäviä merkkejä, myös kaiverrettiin kallioon.
Kiinalaiset keksivät paperin, kirjapainon ja siirtokirjaimet. Kiinan kirjoitusmerkkien suuresta lukumäärästä johtuen siirtokirjaimilla painaminen ei kuitenkaan yleistynyt maassa.
Kirjoitusjärjestelmät
Syllabisessa eli tavukirjoituksessa kirjoitusmerkit vastaavat tavuja, joista sanat koostuvat. Tavukirjoitus soveltuu parhaiten kieliin, joiden tavutus on suhteellisen yksinkertaista, kuten japanin kieleen. Lähes kaikki spontaanisti syntyneet tai luodut kirjoitusjärjestelmät, kuten cherokeen järjestelmä, ovat tavukirjoitusjärjestelmiä.
Alkemisti
Alkemisti voi tarkoittaa ainakin seuraavia:
Anders Cleve
Cleven tunnetuin teos on 1959 ilmestynyt novellikokoelma Gatstenar (Katukiviä) jossa hän kuvaa työläiselämää 1950-luvun Helsingissä. Cleve käytti novelleissa slangia, ja hän pyrki kuvaamaan kaksikielistä miljöötä käyttämällä myös suomenkielisiä repliikkejä.
Zorkuljärvi
Tadžikistanin puolella on yli 1 600 neliökilometrin laajuinen Zorkulin luonnonsuojelualue. Se on kansainvälisesti tärkeä lintualue, johon kuuluu Zorkuljärven lisäksi muita pienempiä järviä. Järvellä pesii useita vesilintuja, joista merkittävin on tiibetinhanhi. Zorkuljärven kalalajistoon kuuluvat muun muassa särkiin kuuluvat Schizopygopsis stoliczkai ja marinka.
Mercedes Coghen
Mercedes Coghen Alberdingk-Thijm (s. 2. elokuuta 1962 Madrid) on espanjalainen maahockeypelaaja ja olympiavoittaja. Hän pelasi Espanjan olympiakultaa voittaneessa maajoukkueessa Barcelonassa 1992.
Edgars Caics
Edgars Caics (s. 17. heinäkuuta 1989 Riika, Latvian SNT) on latvialainen pöytäjääkiekkoilija. Hän edustaa BJC Laimite -nimistä seuraa. Caics on pelannut pöytäjääkiekkoa vuodesta 2001 lähtien. Hän on voittanut yhden maailmanmestaruuden vuonna 2017. Caics on tällä hetkellä ITHF:n maailmanrankingissa sijalla 2.
Ura
Caics aloitti pelaajauransa joulukuussa 2001. Vuonna 2003 hän voitti junioreiden Latvian mestaruuden. Seuraavana vuonna hän voitti avoimen sarjan Latvian mestaruuden, kun finaalissa kaatui Atis Silis. Samana vuonna Caics voitti Riga Cupin, johon osallistui 106 pelaajaa. Hän voitti saman turnauksen myöhempinä vuosina kolmesti. Enemmän Riga Cupin voittoja on ainoastaan Maksim Borisovilla. Caics voitti pronssia Moskova Cupista 2005, johon osallistui 140 pelaajaa. Vuonna 2007 Caics voitti Tallin Cupin. Finaalissa hän voitti Aleksander Miloradovin. Caics voitti 2009 Moskova Cupin, johon osallistui peräti 157 pelaajaa. Hän kohtasi finaalissa Ahti Lammen. Vuonna 2012 Caics voitti Czech Openin.
Turnerin oireyhtymä
Syytä oireyhtymän ilmenemiseen ei tunneta. Toinen X-kromosomi katoaa jo raskauden varhaisessa vaiheessa, eikä oireyhtymää voi saada enää syntymän jälkeen. Tavallisesti tällainen kromosomipoikkeavuus johtaa kuitenkin niin varhaiseen keskenmenoon, ettei äiti välttämättä edes tiedä olleensa raskaana. Tautia sairastavilla ei ole kehitysvammaisuutta muuta väestöä enemmän, mutta muita sairauksia Turner-naisilla sen sijaan on huomattavasti enemmän kuin valtaväestöllä keskimäärin.
Naiseksi kehittyminen
Turner-naisten sukupuolielimet ovat yleensä munasarjoja lukuun ottamatta normaalisti kehittyneet, ja esteitä normaalille sukupuolielämälle ei ole. Munasarjojen puutteellinen hormonituotanto on kuitenkin merkki laajemmasta munasarjojen kehityshäiriöstä, jonka seurauksena munasolut vanhenevat ennenaikaisesti ja seurauksena on lapsettomuus. Lapsettomuuden hoitoon kehitetään jatkuvasti uusia menetelmiä, ja niillä on voitu auttaa myös Turner-naisia.
Katso myös
Muut ihmisen sukupuolikromosomien aneuploidit:
Egyptin maahockeymaajoukkue
Egyptin maahockeymaajoukkue edustaa Egyptiä miesten maahockeyn maaotteluissa.
Mikkelin panttivankidraama
pienoiskuva|Näkymä Maaherrankadulle [[Mikkelin lääninhallituksen talon eteen.]] Mikkelin panttivankidraama tai Jakomäen pankkiryöstö oli 8.–9. elokuuta 1986 sattunut tapahtumasarja, joka päättyi räjähdykseen Mikkelin torin laidalla, Maaherrankadulla lähellä Raatihuoneenkadun risteystä. Helsinkiläinen Jorma Kalevi Takala (s. 11. heinäkuuta 1950 Liperi) otti pankkiryöstön yhteydessä Helsingissä kolme panttivankia, joiden kanssa hän matkusti autolla Mikkelin torille. Tapahtuma päättyi Takalan räjäytettyä auton, itsensä ja kuljettajana toimineen panttivangin, Jukka Häkkisen (s. 13. toukokuuta 1961). Kyseessä oli tekotavaltaan ja loppuratkaisultaan Suomen oloissa ennenkokematon rikos. Tapauksen jälkiselvittelyjen yhteydessä viranomaiset joutuivat poikkeuksellisen kovan arvostelun kohteeksi.
Jälkipyykki
Surmansa saaneen miespanttivangin Jukka Häkkisen vanhemmat ja veli vaativat kuudelle poliisimiehelle rangaistusta taposta. Mikkelin raastuvanoikeus ja Itä-Suomen hovioikeus vapauttivat kaikki poliisit syytteistä, mutta Korkein oikeus tuomitsi 3. toukokuuta 1993 Karhu-ryhmää johtaneen komisarion 6 000 markan sakkoihin kuolemantuottamuksesta ja virkavirheestä.
Peter Fryckman
Tuomiot
Fryckman kärsi rangaistuksensa Mikkelin, Vantaan ja Helsingin vankiloissa, joista viimeksi mainitussa hänet pahoinpideltiin kahdesti. Fryckman vapautui kolmen ja puolen vuoden jälkeen helmikuussa 2006.
Mikko Korpijaakko
Korpijaakko julkaisi nimellä Martti Koura seikkailuromaanin Yhdestoista hetki (Otava, 1949). Kirjan tapahtumat sijoittuvat Sveitsin alppien sisään rakennettuun maailmaan, jota hallitsee outo valtias. Kirjassa kuvataan useita teknisiä keksintöjä, kuten keinotekoisia ihmisiä ja kuolemansäteitä.
Alkio-opisto
Koulutustehtävä
Alkio-opiston opetus herättää ihmisenä kasvamiseen, yhteiskunnan eheyteen, tasa-arvoon, aktiiviseen kansalaisuuteen, kestävään kehitykseen ja maailmanlaajuiseen tietoisuuteen.
Historia
Vuonna 1946 Maaseudun Nuorten Liitto (nykyisen Keskustanuorten edeltäjä) ideoi opiston ja kansankorkeakoulun, jonka tehtävänä olisi tarjota järjestökoulutusta sekä yleissivistävää ja yhteiskunnallista koulutusta maalaisväestölle. Liitto perusti Alkio-opiston kannatusyhdistys ry:n, joka käynnisti Alkio-opiston vuonna 1947 Perniössä. Opisto sai nimensä kirjailijan, toimittajan ja maalaisliiton henkisen isän, Santeri Alkion, mukaan.
Juha Nevalainen
Käsikirjoittajana
Nevalaisen ensimmäinen varsinainen käsikirjoitus oli Veikko Itkosen ohjaama elokuva Silmät hämärässä (1952), joka yhdessä Yhden yön hinnan kanssa oli yksi harvinaisista suomalaisista film noir -elokuvista. Film noir -teemaa Nevalainen jatkoi käsikirjoittajana Matti Kassilan elokuvissa, aluksi elokuvassa Varsovan laulu (1953) ja myöhemmin elokuvassa Tulipunainen kyyhkynen (1961), joka jäi näyttelijä Tauno Palon viimeiseksi valkokangaselokuvaksi ja jota on monessa suhteessa pidetty yhtenä hienoimmista suomalaisista jännityselokuvista.
Aspartaami
Turvallisuutta puoltavat tutkimukset
Vuonna 2006 Yhdysvaltain syöpäinstituutti teki haastattelututkimuksen, jossa tutkittiin 340 045 miestä ja 226 945 naista iältään 50–69, ja päätyi johtopäätöksen, ettei aspartaamin käytöllä ja syöpien välillä ole yhteyttä.
Vaarallisuutta puoltavat tutkimukset
European Journal of Clinical Nutritionissa vuonna 2008 julkaistu artikkeli aspartaamin ja sen hajoamistuotteiden aineenvaihduntateistä toteaa, että aspartaamin käyttö suurilla annoksilla saattaa liittyä joidenkin psykiatristen sairauksien syntyyn, ja suosittelee asian selvittämiseksi perinpohjaisia jatkotutkimuksia. Erään tutkimustulosten mukaan aspartaami voi aiheuttaa herkille yksilöille päänsärkyä tai migreeniä.
Syöpävaarallisuus
Vuoden 2023 kesällä WHO lisäsi aspartaamin mahdollisesti syöpävaarallisten aineiden listaansa.
Säkkijärven kirkko
Kirkon ulkoasu
Valkoiseksi rapattuja ulkoseiniä jäsensivät suuret ja korkeat yläpäästään kaarevat ikkunat. Kirkon pääsisäänkäynti oli kirkon länsipäässä kellotornin alaosassa. Myös kirkon sivuilla oli ovet keskimmäisen sivuikkunan alaosassa. Kirkon itäpäähän, jossa sijaitsi muun muassa sakasti, oli kaksi pyörökaarista ovea. Kirkon itäpäähän lisättiin 1930-luvulla kirkon korjaustöiden yhteydessä pieni kaksinivelinen koristetorni.
Saffron Waldenin rautatieasema
Nykytila
Suurin osa asema-alueesta on otettu uusiokäyttöön, ja vanhaa ratalinjaa pitkin kulkee tie. Jäljellä on asemarakennus ja lyhyt pätkä laituria, jotka ovat yksityisasuntoina.
Tripoli
Tripoli on Libyan pääkaupunki. Se sijaitsee maan pohjoisrannikolla autiomaan laidalla kallioisella niemellä, joka työntyy Välimereen ja muodostaa suojaisan luonnonsatamaksi soveltuvan lahden. Yhdistyneiden kansakuntien tilasto-osaston mukaan kaupungin väkiluku oli vuonna 2015 noin 1 126 000.
Mongolian presidentinvaali 2017
Ehdokkaat
Kolme poliittista puoluetta asetti ehdokkaita presidentinvaaleihin: Mongolian Kansanpuolue, Demokraattinen puolue ja Mongolian kansan vallankumouspuolue.
Äänestäminen
Ensimmäisellä kierroksella kolmanneksi eniten ääniä saanut Sainkhüügiin Ganbaatar kieltäytyi hyväksymästä tulosta väittäen, että häneltä puuttuu ääniä. Ganbaatar olisi tarvinnut 1 849 ääntä enemmän päästäkseen toiselle kierrokselle.
Viipurin kaupunginkirjasto
Historia
Kirjastoa alettiin restauroida vuodesta 1994 alkaen Viipurin kirjaston ystävät ry:n johdolla kansainvälisin voimin. Neuvostoliiton aikana tehdyn remontin jälkiä siivottiin pois ja palattiin alkuperäisiin ratkaisuihin. Kunnostustöistä huolimatta rakennus oli pitkään varsinkin julkisivultaan erittäin huonossa kunnossa, ja ongelmana oli lisäksi myös katon vuotaminen. Kunnostusrahoja löytyi Venäjältä, kun presidentti Tarja Halonen oli Pietarissa tutustumassa kunnostettuun Konstantinin palatsiin. Hän kysyi sitä esitelleeltä Vladimir Putinilta, mikä on Viipurin kirjaston tilanne, ja sen jälkeen rahoitusta alkoi löytyä. Venäjän valtio myönsi 2010 kirjaston kunnostamiseen kuusi miljoonaa euroa. Entisöintiä urakoi vanhojen palatsien entisöintiin erikoistunut yritys rakennusliike Sojuzstroirestavratsija.
Kunnostuksen ensimmäinen vaihe valmistui maaliskuussa 2012, ja sen aikana kirjaston luento-, lainaus- ja lukusalit entisöitiin alkuperäiseen asuun. Sisustuksessa käytettiin muun muassa Artekin huonekaluja. Esimerkiksi kirjaston kellarissa oli vielä kunnostettava rakennuksen tekniikkaan liittyvät laitteet. Seinien sisällä olevat keraamiset ilmanvaihtoputket otettiin käyttöön, jolloin kirjasto on ylipaineistettu.
Persepolis
Historia
Kaupungissa oli myös asuinrakennuksia, tori ja muita rakennuksia, joiden käyttötarkoitusta ei tiedetä. Ylhäisö ilmeisesti asui korotetulla tasanteella ja tavalliset ihmiset alempana. Kaupunkia ympäröi kolme muuria, jotka eivät ole säilyneet. Muureilla oli vartiotorneja, ja korkein muureista oli 27 metriä korkea.
Ilkka Sumu
Ilkka Johannes Sumu (9. syyskuuta 1937 Helsinki – 8. maaliskuuta 2009 Helsinki) oli suomalainen valtiotieteen maisteri ja jatkokoulutussihteeri.
Ilkka Sumu valittiin Helsingin yliopiston ylioppilaskunnan edustajistoon vuonna 1964 kolmen muun sosiaalidemokraatin, Paavo Lipposen, Ilkka Taipaleen ja Ulf Sundqvistin kera.
Duty
Albumilta on julkaistu singlet ”vogue”, ”Far away”, ”SEASONS”, ”SURREAL” ja ”AUDIENCE”.
Kappaleet
Kaikki kappaleet sanoittanut Ayumi Hamasaki.
Darfurin konflikti
Osapuolet
On kiistelty siitä, pitäisikö Darfurin tapahtumia luonnehtia kansanmurhaksi. Esimerkiksi Yhdysvallat on käyttänyt kyseistä termiä Darfurin tapahtumista. YK:n asiantuntijaryhmä päätyi kuitenkin vuonna 2005 siihen tulokseen, ettei Sudanin hallituksen ja janjaweedien julmuuksia voida osoittaa suunnitelmallisiksi eikä konfliktia voi siksi julistaa kansanmurhaksi.
Ensimmäiset sotarikossyytteet luettiin helmikuussa 2007, kun Haagin Kansainvälinen rikostuomioistuin (ICC) luki syytteet muun muassa Sudanin entiselle sisäministerille Ahmad Harunille ja janjaweed-komentaja Ali Koshaibille. Sudan on kieltäytynyt luovuttamasta syytettyjä.
Robert Reino
Ura
Reino näytteli muun muassa balladinäytelmässä Elinan surma ja komediassa Nummisuutarit, jossa hän teki Iivarin roolin. Victorien Sardoun komediassa Kirjeen kujeet (Les Pattes de mouches) hän näytteli Prosper Blockin roolin. Reinon näyttämötehtäviä olivat niin ikään Jensenin osa Henrik Ibsenin tragikomediassa Villisorsa ja Kustaan osa Minna Canthin yhteiskunnallisessa näytelmässä Työmiehen vaimo.
Nokian vesikriisi
Tapahtumat
Nokian vesikriisi alkoi keskiviikkona 28. marraskuuta 2007, kun Nokian kaupungin jätevedenpuhdistamossa avattiin puhtaan juomaveden ja kiintoaineksesta puhdistetun jäteveden yhdistävä venttiili, jonka kautta juomaveteen pääsi sekoittumaan yli 400 000 litraa jätevettä. Onnettomuuden seurauksena tuhansia ihmisiä sairastui vatsatautiin, ja heistä otetuista näytteistä löydettiin ainakin kampylobakteeria, norovirusta, rotavirusta, Giardia-alkueläimiä ja salmonellaa sekä yksittäisiä Clostridium difficile -löydöksiä. Vesinäytteistä löydettiin niin ikään kampylobakteeria, norovirusta, salmonellaa ja ensimmäistä kertaa Suomessa myös Giardiaa sekä astroviruksia ja adenoviruksia. Lisäksi vesinäytteissä oli tavanomaiseen nähden runsaasti heterotrofisia ja koliformisia bakteereja, Escherichia colia ja suolistoperäisiä enterokokkeja. Yhdellä potilaalla saattoi olla seitsemän erilaista taudinaiheuttajaa yhtä aikaa.
Seuraukset
Useammassa kunnassa on otettu käyttöön tekstiviestijärjestelmä. Vesikriisi maksoi nokialaisille yli 4 miljoonaa euroa.
Polttopiste (lehti)
Lehti perustettiin vuonna 1955 nimellä Suomalainen silloisen Suomen Kansanpuolueen lehdeksi. Vuodesta 1959 lehden nimi oli Polttopiste, ja vuodesta 1965 se oli LKP:n puoluelehti. Se ilmestyi tuohon aikaan kahdesti kuukaudessa. Vuonna 1970 ilmestymistiheyttä supistettiin yhteen kertaan kuukaudessa ja lehden toimittajat päätettiin korvata palkattomalla toimituskunnalla. Vuosina 1973–1979 lehden nimenä oli Uusi Polttopiste ja se ilmestyi kerran viikossa. Nimi Polttopiste otettiin uudelleen käyttöön vuonna 1980. Lehteä julkaisi vuodesta 1974 Kustannusosakeyhtiö LK-Kustannus, jonka nimi vaihtui vuonna 1980 Librum Oy:ksi. Reima T. A. Luodon johtama yhtiö kustansi myös tietokirjoja. Lehden kustantajaksi vaihtui vuonna 1983 LIB-Mediat Oy.
Polttopisteen viikoittainen ilmestyminen jatkui vuoteen 1984, mutta vuodesta 1987 alkaen lehti ilmestyi enää neljästä kahdeksaan kertaan vuodessa. Itse puolueen nimi vaihtui vuonna 2001 muotoon Liberaalit. Polttopiste lakkasi ilmestymästä vuonna 2002.
Selma Lagerlöf
Osallistuminen politiikkaan
Selma Lagerlöf ei hyväksynyt 1930-luvun juutalaisvainoja Saksassa. Tämä johti siihen, että saksalaiset boikotoivat Lagerlöfiä, mutta Lagerlöf ei antanut tämän vaikuttaa mielipiteisiinsä. Hän ei myöskään osallistunut politiikkaan enempää kuin halusi, vaikka hänen osallistumistaan toivottiin. Lagerlöf auttoi Nelly Sachsia pakenemaan Ruotsiin. Journalisti ja kirjailija Bosse Schön väittää, että Lagerlöf tuki rotubiologiaa.
Sam Lundwall
thumb|Sam Lundwall. Sam Lundwall (s. 24. helmikuuta 1941) on ruotsalainen toimittaja, kustantaja, kirjailija ja kääntäjä. Hän on työskennellyt tv-toimittajana ja tehnyt uran tieteiskirjallisuuden julkaisijana oman kustantamonsa kautta. Hän on julkaissut myös omia romaaneja.
De Brouckèren asema
Asema avattiin vuonna 1969, jolloin sitä käyttivät pelkät raitiovaunut. Ensimmäiset metrojunat otettiin käyttöön vuonna 1976.
Lawrence Summers
Summers popularisoi alun perin Alvin Hansenin kehittämän sekulaarinen stagnaatio (engl. secular stagnation) -käsitteen uudelleen vuonna 2013 IMF:n konferenssissa pitämässään puheessa.
Jeune Afrique
Historia ja profiili
Jeune Afriquea julkaisee Groupe Jeune Afrique, joka julkaisee myös kuukausittain ilmestyvää ranskankielistä lifestylelehteä Afrique Magazine, kaksi kertaa kuussa ilmestyvää ranskankielistä lehteä La Revue ja englanninkielistä kuukausilehteä The Africa Report.
Lehti ilmestyy myös Tunisian-painoksena, joka on lakkautettu monta kertaa, kun se on julkaissut maata koskevia arkaluontoisia uutisia. Esimerkiksi heinäkuusta 1984 tammikuuhun 1985 se oli kielletty Tunisiassa. Kesäkuussa 1989 lehti kiellettiin myös Marokossa. Siihen aikaan sen levikki oli Tunisiassa 13 000.
Robert Mandan
Mandan näytteli lukuisissa televisiosarjoissa. Ensimmäisen roolinsa hän teki sarjassa From These Roots. Sittemmin hän näytteli suurissa rooleissa ohjelmissa Search for Tomorrow ja Kupla. Pienempiä osia hän teki muun muassa sarjoissa Vaarallinen tehtävä, Perhe on pahin, Tyttökullat, Pulmuset, Amyn lailla ja Teho-osasto.
Musta torni
Linkittymiä
Isä Callahan, yksi kirjan sivuhahmoista, tavataan Callan sudet -kirjassa. Callahan mainitsee myös ohimennen ”alhaismiehet”, joita tavataan Musta torni -sarjassa.
Kirjan pääantagonisti ”Punakuningas” on sama henkilö kuin Mustan tornin antagonisti Purppurakuningas. Unettomassa yössä tavataan poika nimeltään Patrick Danville, joka on erittäin tärkeässä roolissa Mustan tornin viimeisessä kirjassa. Myös Roland Deschain, Musta torni ja ”Ka” (kohtalo) mainitaan ohimennen.
Sara Laughs -mökki muistuttaa nimeltään Mustassa tornissa lyhyesti esiintyvää Cara Laughs -taloa.
Kirjan hahmo Ted Brautigan on äärettömän voimakas ”murtaja”, jota Purppurakuninkaan palvelijat, alhaismiehet jahtaavat, viedäkseen tämän muiden murtajien luo auttamaan Mustaa tornia kannattalevien Säteiden tuhoamisessa.
Nuori teinityttö nimeltään Carol muistelee tavanneensa häntä opettaneen miehen, Raymond Fieglerin, joka pyrki yllyttämään ihmisiä anarkiaan. Tämän henkilön arvellaan fanien keskuudessa olevan Mustassa tornissa tavattu Randall Flagg, sillä kyseinen hahmo pyrkii aiheuttamaan keinolla millä hyvänsä kaaosta ja anarkiaa ihmisten keskuudessa. Lisäksi Randall Flagg tunnetusti esiintyy tuhansilla tekaistuilla nimillä, pääasiassa nimillä, joiden alkukirjaimet ovat RF.
Aškaalit
Uskonnoltaan enemmistö aškaaleista on muslimeita.
Olena
Digi- ja väestötietoviraston mukaan Suomessa on vuoteen 2023 mennessä tilastoitu noin 2 600 Olena-nimistä naista. Heistä suurin osa on syntynyt 1980- tai 1990-luvulla.
Oops!… I Did It Again
Oops!… I Did It Again on yhdysvaltalaisen pop-laulaja Britney Spearsin toinen studioalbumi, joka julkaistiin 15. toukokuuta 2000. Oops!… I Did It Again on Suomessa julkaistuista Spearsin albumeista toistaiseksi myydyin. Albumi myi ensimmäisellä viikollaan Yhdysvalloissa 1 319 193 kappaletta, mikä on suurin myyntimäärä naisartistin albumille. Levy on myynyt Yhdysvalloissa yli 10 miljoonaa ja maailmanlaajuisesti 20 miljoonaa kappaletta.
Kaivopuiston rautatietunneli
Sisäänkäynnit ja kallioleikkaukset
thumb|left|Puistokatu ja sen vierellä kulkeva satamarata vuonna 1955. Kuvassa näkyvä osa radasta päättyy Kaivopuiston tunnelin eteläiseen suuaukkoon. Vasemmalla Puistokatu 1B, oikealla Kaivopuistoa. Sittemmin sisäänkäynti on peitetty. Tunnelin eteläinen sisäänkäynti sijaitsi Puistokadun ja Ison Puistotien risteymäkohdassa. Pohjoinen sisäänkäynti oli aluksi Itäisen Puistotien ja Laivasillankadun kulmassa, josta rata jatkui suorassa kallioleikkauksessa aivan Laivasillankadun varressa. Vuoden 1952 pidennyksen jälkeen suuaukko siirtyi nykyiselle kohdalleen hieman kauemmaksi Laivasillankadusta ja samalla myös Itäisestä puistotiestä, ja kiskot jatkuivat Eteläsatamaan uutta kaartuvampaa linjausta pitkin. Kadunreunassa ollut käyttämättömäksi jäänyt vanha kallioleikkaus suljettiin. Laivasillankadun reunassa on tänä päivänä kävelytie. thumb|Vuonna 1952 käyttöön otettu uudempi kallioleikkaus, jonka päädyssä näkyy tunnelin ovi.
Rederiaktiebolaget Eckerö
Rederiaktiebolaget Eckerö on ahvenanmaalainen laivayhtiö.
Death Cab for Cutie
Plans (2004–2006)
Yhtyeen kaksi singleä ”Soul Meets Body” ja ”Crooked Teeth” levyltä Plans olivat ensimmäiset, jotka se julkaisi Atlantic Recordsin kanssa. Sopimus studion kanssa oli tehty vuoden 2004 marraskuussa. Koko albumi julkaistiin vuoden 2005 elokuussa Yhdysvalloissa. Death Cab for Cutie sai Grammy-ehdokkuuden kategoriassa ”Best Alternative Album of 2005”.
Vuonna 2005 yhtye julkaisi kiertue-DVD:n, joka kantaa nimeä Drive Well, Sleep Carefully. He tukivat levyllään myös eläinten oikeuksia. Vuonna 2006 yhtye teki ensimmäisen esiintymisensä Neil Youngin jokavuotisessa Bridge School Benefitissä. Yhtye lopetti 10. joulukuuta 2006 kiertueensa Seattleen, Washingtoniin.
Kurki
Levinneisyys
Kurki pesii Euroopan ja Länsi-Aasian pohjoisosissa. Suomessa kurkia esiintyy pohjoisinta Lappia lukuun ottamatta koko maassa. Suomen kurkikanta on kaksinkertaistunut viimeisen kahdenkymmenen vuoden aikana. Vuonna 2004 Suomessa pesi noin 19 000 kurkiparia. Vuosina 2006–2009 kanta-arvio oli jo 30 000 – 40 000 paria. Kurki on pitkän matkan muuttaja, joka talvehtii Afrikassa (Marokossa, Egyptissä, Sudanissa ja Etiopiassa), Etelä-Aasiassa (Pakistanissa, itäisessä Kiinassa) ja Etelä-Euroopassa. Keväällä kurjet saapuvat huhtikuun puolivälin paikkeilla, ja syksyllä ne lähtevät syyskuussa ja lokakuun alkupuoliskolla. Kurjet lentävät V-muotoisissa auroissa, joissa suurten lintujen ilmanvastus on pienempi kuin yksin lentäessä. Auran kärjessä lentävää vaihdellaan. Suurimmissa auroissa voi olla satoja lintuja. Suomalaisten kurkien muuttoreittejä on tutkittu satelliittilähettimien avulla vuodesta 2006. Kurki on sattumanvarainen vierailija Pohjois-Amerikassa.
Mestarien liigan kauden 2006–2007 pudotuspelit
Toiset osaottelut
Ottelut pelattiin 10. ja 11. huhtikuuta 2007. Kaikki ajat ovat UTC (Coordinated Universal Time).
Symphonic Terror – Live At Wacken 2017
Accept ja orkesteri
12.Princess Of The Dawn
Singaporen parlamentti
Singaporen tasavallan parlamentti on Singaporen tasavallan korkein lainsäädäntöelin. Parlamentti on yksikamarinen ja siihen kuuluu 84 vaaleilla valittua edustajaa, minkä lisäksi maan presidentti nimittää parlamenttiin kahdeksi ja puoleksi vuodeksi enintään yhdeksän eri alojen asiantuntijaa. Parlamentin vaalikausi on viisi vuotta ja vaalijärjestelmä perustuu enemmistövaalitapaan. Jokaisen 21 vuotta täyttäneen on äänestettävä.
Fysiikka
Fysiikka (, fysis eli luonto) on ainetta, energiaa ja perusluonteisia luonnonlakeja tutkiva tiede. Fysiikka pyrkii löytämään luonnosta lainalaisuuksia, joita voidaan kuvata matemaattisesti ja koetella kokeellisesti. Fysiikka on luonnontiede, joka tutkii kaikkeutta käsitellen aineen, energian, avaruuden ja ajan käyttäytymistä, perusvuorovaikutuksia ja näiden muodostamia kokonaisuuksia. Tämän vuoksi fysiikkaa voidaan pitää perustavanlaatuisena tieteenä, johon muun muassa kemian, maatieteiden, biologian ja muiden luonnontieteiden ”ydintietämys” pohjautuu. Fysiikan tutkijoita nimitetään fyysikoiksi.
Kaikki luonnonlait kuuluvat fysiikan aihealueeseen. Fysiikan tutkimuskohteisiin kuuluvat painovoima, sähkömagnetismi, heikko vuorovaikutus ja vahva vuorovaikutus. Fysiikka on kokeellinen ja eksakti luonnontiede. Kokeellisuus eli empiirisyys tarkoittaa sitä, että luonnonilmiöitä koskevat havainnot ja mittaukset ovat kaiken fysikaalisen tiedon pohja. Fysikaalinen tieto on aina kokeellisesti koeteltua. Eksaktisuus merkitsee, että fysiikan tulokset pyritään ilmaisemaan matemaattisessa muodossa ilmiön havaittuja säännönmukaisuuksia esittävinä lakeina, joiden avulla voidaan tehdä ilmiötä koskevia kvantitatiivisia ennusteita. Fysiikkaa sovelletaan muiden muassa koneissa ja teollisuudessa. Fysiikan kaavoja ovat esimerkiksi dynamiikan peruslaki F=ma, paikan kaava ja matemaattisen heilurin kaava.
Antiikin Kreikka
Länsimainen fysiikan ja tieteen synty ajoittuu antiikin Kreikkaan, jolloin niin sanotut esisokraatikot olivat ensimmäisiä yrittäessään selittää maailmaa tukeutumatta uskontoon tai muuhun yliluonnolliseen olioon. Leukippos ja Demokritos synnyttivät ajatuksen aineen rakenteesta. Demokritoksen mukaan aine koostui pienistä hiukkasista, joita ei voi enää jakaa osiin. Hiukkasen nimi on atomos eli atomi. Demokritos kannatti ajatusta, jonka mukaan maailmankaikkeus on muuttumaton ja ollut aina olemassa. Hänen jälkeensä syntyi filosofinen koulukunta nimeltä epikurolaisuus. Epikurolaisuus otti vaikutteita Demokritoksen ajatuksesta aineen rakenteesta ja painotti jumalten neutraalia suhtautumista ihmisten asuttamaan maailmaan. Epikurolaisuuden mukaan jumalat eivät voi vaikuttaa millään tavalla maailmankaikkeuden toimintaan.
Kreikkalainen filosofi Arkhimedes on tunnetuimpia antiikin tiedemiehiä. Hänet tunnetaan erityisesti matemaatikkona, mutta Arkhimedes oli myös taitava fyysikko ja insinööri. Kerrotaan, että hän keksi nimeään kantavan nesteen nosteeseen liittyvän lakinsa ollessaan kylvyssä. Arkhimedes suunnitteli myös useita sotakoneita, kuten roomalaisten laivojen purjeita polttaneen linssin ja Arkhimedeen ruuvin.
Moderni fysiikka
Yhdistyneet kansakunnat julisti vuoden 2005 fysiikan vuodeksi. Tämä oli kunnianosoitus Albert Einsteinin sataa vuotta aikaisemmalle uskomattomalle vuodelle 1905, jolloin hän julkaisi samana vuonna useita modernin fysiikan kannalta merkittäviä tutkimuksia.
Historiallinen jaottelu
Fysiikan perusteoriat voidaan karkeasti jakaa klassiseen ja moderniin fysiikkaan. Näiden termien määritelmät vaihtelevat. Rajatuimman näkemyksen mukaan modernia on vain kvanttifysiikka ja sille läheiset aiheet. Yleisesti kuitenkin myös suhteellisuusteoria lasketaan moderniksi fysiikaksi. Laajemman niin sanotun historiallisen näkemyksen mukaan modernia fysiikkaa on kaikki 1900- ja 2000-luvulla tehty fysiikka. Kuitenkin myös klassinen fysiikka on jatkanut kehitystään 1900- ja 2000-luvulla.
Klassinen mekaniikka
Klassisen mekaniikan liikettä kuvaavat koordinaatistojärjestelmät voidaan jakaa karkeasti kahtia inertiaalikoordinaatistoon ja epäinertiaalikoordinaatistoon. Inertiaalikoordinaatisto on koordinaatisto, jossa Newtonin lait ovat voimassa. Newtonin ensimmäisen lain mukaan kappale on levossa tai tasaisessa liikkeessä ellei siihen vaikuta ulkoisia voimia. Kahdessa toistensa suhteen liikkuvassa inertiaalikoordinaatistossa on mahdotonta sanoa kumpi koordinaatisto on liikkeessä ja kumpi levossa eli kaikki inertiaalikoordinaatistot ovat keskenään samanarvoisia. Epäinertiaalisessakoordinaatistossa vaikuttavat Newtonin lakien mukaisten voimien lisäksi niin sanotut näennäisvoimat. Esimerkiksi karusellin mukana pyörivä havaitsija kokee itseensä kohdistuvan keskipakoisvoiman.
Sähkömagnetismi
pienoiskuva|Lamput ovat arkipäiväinen sähkömagnetismin sovellutus. Sähkömagnetismi kuvaa sähköisesti varautuneiden hiukkasten ja niiden aikaansaamien sähkömagneettisten kenttien välisiä vuorovaikutuksia. Se pohjaa James Clerk Maxwellin yhtälöille. Sähkömagnetismi on varhaisimpia esimerkkejä fysikaalisesta yhtenäisteoriasta, sillä se liittää magneettiset ja sähköiset ilmiöt yhteen. Sähkömagnetismilla on historiallinen merkitys suhteellisuusteorian synnyn kannalta, sillä Maxwellin yhtälöt eivät ole yhteensopivia Newtonin mekaniikan kanssa. Albert Einsteinin motivaationa erityisen suhteellisuusteorian kehittämiseen oli tämän ristiriidan ratkaiseminen. Sähkö ja magnetismi sekä niiden useat sovellutukset ovat osa nyky-yhteiskunnan perustarpeista.
Optiikka
pienoiskuva|vasen|[[Sateenkaari|Sateenkaaren värit syntyvät valon dispersiosta.]] Optiikka eli valo-oppi tutkii valoa ja valon käyttäytymistä väliaineissa sekä rajapinnoissa. Optiikka ja sähkömagnetismi ovat läheisessä suhteessa toisiinsa nähden koska näkyvä valo on osa sähkömagneettisen säteilyn spektriä. Valo-opin perusperiaatteisiin kuuluu valon äärellinen nopeus, joka on tyhjiössä vakio valonnopeus. Optiikkaan kuuluu myös muiden aalto-opillisten ilmiöiden tutkiminen. Optiikka tutkii muun muassa valon taittumista, taipumista, heijastumista ja polarisaatiota. Erikoisosa-alueet tutkivat myös muita sähkömagneettisen säteilyn aallonpituuksia. Yksi suosittu tutkimuskohde on röntgensäteily.
Atomifysiikka
Atomifysiikka ja molekyylifysiikka tutkivat atomin kokoluokan ilmiöitä. Tähän kokoluokkaan sijoittuu myös kemia. Hiukkasfysiikassa tutkitaan atomin rakenteen pienimpiä osasia, kun taas atomifysiikassa tyydytään tutkimaan atomia eristäytyneenä yksikkönä. Atomifysiikka yhdistetään usein myös ydinfysiikkaan. Atomifysiikassa on kuitenkin kyse atomin, elektronit ja ydin yhdessä, tutkimisesta, kun taas ydinfysiikassa ollaan kiinnostuneita atomin ytimen rakenteesta.
Matematiikka ja tekniikka
Uudempi niin kutsuttu tietotekniikka mahdollistaa laskennon ja mallintamisen laajentumisen ihmisen omia kykyjä suuremmaksi, ne laajentavat ihmisen ’ajatuskykyä’. Näin teknisestä kehityksestä tulee osa myös fysiikan teoreettista puolta.
Suomessa
Suomessa fysiikan opiskelu alkaa pakollisena aineena peruskoulussa. Peruskoulun fysiikassa pyritään ennemmin kokeellisuuteen kuin teoreettiseen ajatteluun. Lukiossa fysiikasta on yksi pakollinen kurssi sekä seitsemän valtakunnallista syventävää kurssia. Valtakunnallisten kurssien lisäksi lukiot tarjoavat omia syventäviä kursseja. Yliopistojen opiskelijavalinnassa painotetaan fysiikan lisäksi matematiikan osaamista. Riittävä menestys ja opintojen laajuus lukio-opinnoissa ja ylioppilaskirjoituksissa mahdollistaa usein yliopistoon pääsemisen ilman pääsykoetta, ns. paperivalinnan, jolla valitaan noin 80 % opiskelijoista. Loput valitaan valintakokeen tai/ja opintomenestyksen perusteella. Tiedekunnat päättävät itse opiskelijavalinnan yksityiskohdat. Pintapuolisesti fysiikkaa, nk. insinöörifysiikkaa, opetetaan myös kaikissa teknisen alan oppilaitoksissa.
Fysiikkaa opetetaan omana oppiaineenaan yliopistoissa yleensä matemaattis-luonnontieteellisissä tiedekunnissa. Opintojen tutkintonimike on tasosta ja tiedekunnasta riippuen luonnontieteiden kandidaatti, filosofian maisteri, filosofian lisensiaatti, filosofian tohtori, tekniikan kandidaatti, diplomi-insinööri, tekniikan lisensiaatti tai tekniikan tohtori. Riittävän tutkimustyön jälkeen henkilöä voidaan kutsua fyysikoksi. Puhdasta fysiikkaa opetetaan myös teknillisissä korkeakouluissa. Fysiikan opetus tapahtuu tavallisesti suomeksi, mutta esimerkiksi oppikirjat ovat usein englanninkielisiä heti peruskursseista lähtien. Perustutkintoon kuuluvat LuK-tutkimus ja pro gradu -työ tehdään yleensä suomeksi. Myös lisensiaatin työ saatetaan tehdä suomeksi, mutta väitöskirja tehdään lähes aina englanniksi.
Miles ”Tails” Prower
Muut esiintymiset
Tails esiintyy Archie Comicsin Sonic the Hedgehog -lehdessä mutta myös Sonic X- ja Sonic Universe -lehdissä. Animaatiot, joissa Tails esiintyy, ovat Adventures of Sonic the Hedgehog, Sonic the Hedgehog, Sonic the Hedgehog: The Movie ja Sonic X.
Pikku-uikku
Koko ja ulkonäkö
Pikku-uikku on vesilinnuksi hyvin pieni: sen pituus on 25–29 cm, siipien kärkiväli 40 cm ja paino 120–300 g. Kesäpuvussa muuten ruskealla linnulla on punainen niska ja kaula. Alaperä on vaalea, mikä näkyy etenkin katsottaessa lintua takaa. Talvella pikku-uikun väritys on tummahko, posket ruskeammat.
Mary Onyali
Ennätyksikseen Ogunkoya juoksi 100 metrillä ajan 10,7 vuonna 1996, 200 metrillä ajan 22,07 vuonna 1996 ja 400 metrillä ajan 52,50 vuonna 1987.
Kongon tasavalta
Kulttuuri
Kongon koulujärjestelmään kuuluu vapaaehtoinen esikoulu, kuusivuotinen ala-aste, yläkoulu, lyseo ja korkeakoululaitos. Ala-asteen lopuksi on tasokoe, jonka perusteella valitaan oppilaat jatkokoulutukseen. Kongon korkeakoululaitos sai alkunsa siirtomaa-aikana vuosien 1958 ja 1960 välillä. Vuonna 1977 silloinen Brazzavillen yliopisto nimettiin uudelleen Marien Ngouabi -yliopistoksi (Université Marien Ngouabi). Se on Kongon ainoa valtionyliopisto. Yksityisiä korkeakouluja on kolme.
Firebox Metal Fest
Esiintyjät 2010
'''Perjantai 23. huhtikuuta 2010'''
Mitotaani
Ominaisuudet, käyttö ja valmistus
Mitotaanilla on useita haittavaikutuksia. Tyypillisiä ovat ruuansulatuskanavan oireet kuten huonovointisuus, oksentelu ja ripuli. Lisäksi lääkeaine voi aiheuttaa anoreksiaa. Mitotaanihoidon aikana kortisolin biosynteesi vähenee, minkä vuoksi potilaiden tulee ottaa kortisolilisää. Mitotaani voi aiheuttaa myös neurologisia haittavaikutuksia, jotka voivat ilmetä muun muassa dysartriana, unettomuutena ja huimauksena. Jopa hieman yli neljänneksellä potilaista haittavaikutukset ovat niin vakavia, että hoito joudutaan keskeyttämään.
Ride (videopeli)
Pelattavuus
Peli sisältää erilaisia katupyöriä 1980-, 1990- ja 2000-luvulta aina 2014 vuoden puoleen väliin asti julkaistuja moottoripyöriä. Mukana on 113 moottoripyörää tunnetuilta valmistajilta Aprilia, Bimota, BMW, Ducati, EBR, Honda, Kawasaki, KTM, MV Agusta, Suzuki, Triumph ja Yamaha. Pelissä on myös neljätoista erilaista rataa, joista puolet on kuvitteellisia ratoja ja puolet aitoja kilparatoja.
Kiertomehiläiset
Kiertomehiläisten suku on hyvin laaja ja sukuun kuuluu maailmanlaajuisesti yli 700 lajia. Suvun lajimäärä vaihtelee eri lähteissä. Suomessa suvun edustajia esiintyy yli 20 lajia. Aikuiset kiertomehiläiset ruokailevat kukilla ja toimivat hyödyllisinä pölyttäjinä kasveille.
Vaurio (yhtye)
Vaurio oli vuosina 1981–1985 toiminut naantalilainen punk-yhtye. Se perustettiin kesäkuussa 1981 nimellä Sidi & Siivottomat; perustajajäseniä olivat laulaja Sauke, basisti Sidi, kitaristi Masa ja rumpali Brando. Vuonna 1982 Brando jätti yhtyeen ja uudeksi rumpaliksi tuli turkulainen Minni. Tämä kokoonpano muodosti yhtyeen vakiokokoonpanon ja soitti myös kaikilla Vaurion levytyksillä, muut yhtyeessä soittaneet olivat joko vierailijoita tai kuuluivat siihen vain lyhyen aikaa. Vuodenvaihteessa 1982–1983 yhtye vaihtoi nimekseen Vaurio. Yhtye toimi aktiivisesti kesään 1985 asti, minkä jälkeen se kokoontui uudelleen ainoastaan 11. toukokuuta 1990 turkulaisen Auran panimon valtauksen kuusivuotisjuhlissa. Yhtyeen laulaja Sauke menehtyi 38-vuotiaana vuonna 2003.
Sally Salminen
Henkilöhistoria
Rippikoulun jälkeen Salminen työskenteli kylän osuuskaupassa. Siellä hän ei viihtynyt kauan vaan muutti 1924 Tukholmaan kotiapulaiseksi ja myöhemmin myyjäksi. Sitten hän siirtyi Linköpingiin kauppa-apulaiseksi. Vapaa-aikanaan hän kävi kirjekursseja. Ruotsissakaan Salminen ei viihtynyt kuin kolmisen vuotta ja muutti takaisin Ahvenanmaalle. Siellä hän jatkoi kirjekursseja ja työskenteli Maarianhaminan osuuskaupassa kassanhoitajana ja kirjanpitäjänä.
Skopje
Historia
Ottomaanit hallitsivat kaupunkia vuodesta 1391 viidensadan vuoden ajan, ja se tunnettiin turkinkielisellä nimellä Üsküb tai Üsküp. Serbit kaappasivat sen itselleen ensimmäisesä Balkanin sodassa 1912.
Morganin piirikunta (Utah)
Morganin piirikunta on Yhdysvaltojen Utahin osavaltiossa sijaitseva piirikunta. Sen väkiluku oli 12 295 vuonna 2020. Piirikunnan hallintokeskus on Morganin kaupunki. Piirikunta perustettiin 17. tammikuuta 1862.
Härkälintu
Elinympäristö
Järvissä, ei niin rehevissä kuin silkkiuikku.
Bamberg
Historia
Kaupungin keskustan ruhtinaspiispojen palatsiksi rakennettu Neue Residenz valmistui vuonna 1695. Ranskalainen marsalkka Louis Alexandre Berthier kuoli vuonna 1815 pudotessaan rakennuksen ikkunasta tuntemattomasta syystä.
Olut
Bambergissa on epätavallisen paljon panimoja. Vajaan 80 000 asukkaan kaupungissa toimii yhdeksän panimoa (Brauerei Fässla, Brauerei Greifenklau, Brauerei Heller-Trum (”Schlenkerla”), Brauerei Kaiserdom, Keesmann Bräu, Klosterbräu, Mahrs Bräu ja Brauerei Spezial) sekä yksi mikropanimo (Ambräusianum). Erikoisuutena on savuolut (rauchbier), jota tuotetaan muun muassa Spezial- ja Heller-panimoissa. Heller-Trumin Aecht Schlenkerla Rauchbier on eräs maailman tunnetuimmista savuoluista.
Bertha Hollantilainen
Lähdettyään frankkien hovista Bertha asettui Ponthieun kreivikuntaan Montreuil-sur-Merin linnaan, jonka hän oli saanut myötäjäisikseen. Hän kuoli vuonna 1094 ja tuli haudatuksi tavallisen kansalaisen tapaan, kertoo kronikka Vita Arnulfi.
Tutti Frutti (albumi)
Vastaanotto
Albumi sai hyvän vastaanoton. Kaaoszinen Jyri Kinnarin mukaan kyyniset sanoitukset sekä rosoinen ja hiomaton laulu luovat toimivan kokonaisuuden, ja yhtyeellä on tunnistettava tyyli tehdä kappaleita. Soundin arviossa todetaan yhtyeen onnistuvan humoristisessa ja inhorealistisessa ilmaisussaan, vaikka kappaleet sortuvatkin itsensä toistamiseen. Myös Desibelin Mika Roth mainitsee albumin aloittavan räyhäkkäästi, mutta kappaleiden menettävän albumin edetessä voimansa.
Vache de Chalais
Vache de Chalais on ranskalainen lehmänmaidosta valmistettu pehmeä runsasrasvainen juusto Rhône-Alpesin alueelta. Juusto pakataan kastanjanlehdistä tehtyyn kääreeseen. Vache de Chalais on hyvin pienikokoinen: läpimitta on alle 10 cm ja korkeus vain muutama senttimetri. Sen rasvapitoisuus on 22 % (50 % kuiva-aineesta) ja suolapitoisuus 1,2 %.
U2 (Berliinin metro)
U2 on yksi Berliinin metron linjoista. Se alkaa Pankowin rautatieasemalta, kulkee Alexanderplatzin, Potsdamer Platzin ja Zoologischer Gartenin rautatieaseman kautta Ruhlebeniin.
Primorial
thumb|300px|pn# n:n funktiona, funktio piirretty logaritmisesti. thumb|300px|n# n:n funktiona (punaisella), verrattuna n:n kertomaan (n!). Molemmat funktiot piirretty logaritmisesti.
Puntala-rock
Puntala-rockissa ei ole ikärajaa.
Rainbow Dash
Kritiikki
Sarjassa on viitattu hahmolla olevan romanttisia tunteita Applejack-hahmoa kohtaan. Kun huhuille kysyttiin vahvistusta tv-sarjan ohjaajalta Jim Milleriltä, hän ei vahvistanut niitä, vaan on sanonut asian olevan "vapaa tulkinnoille". Sarjan viimeisessä jaksossa ”Viimeinen ongelma” hahmojen kuitenkin viitataan olevan pariskunta.
Axel Merckx
Tausta
Axel Merckxilla on kaksi tytärtä, Axana (s. 2001) ja Athina (s. 2005).
Maserati Quattroporte
Quattroporte I (1963–1969)
Auto oli varustettu 4,1-litraisella (4136 cm3) V8-moottorilla, joka tuotti tehoa 256 hv (SAE) (191 kW) @ 5 600 r/min. Vaihteistona oli 5-vaihteinen ZF:n manuaalivaihteisto tai 3-vaihteinen automaatti. Huippunopeudeksi Maserati ilmoitti 230 km/h.
Quattroporte III (4porte 1976–1979, Quattroporte 1979–1990)
Quattroporte III oli viimeinen italialainen käsin tehty auto erikoismarkkinoille. Kaikki ulkopuoliset liitokset ja saumat oli täytetty, jotta saatiin saumaton ulkonäkö.
Quattroporte III julkaistiin nimellä "4porte". Siinä oli 4,2-litrainen moottori, joka tuotti 251 hv (SAE) (187 kW), myöhemmin 238 hv (SAE) (177 kW). Autoa sai myös 4,9 litran V8-moottorilla (280 bhp @ 5 800 rpm).
Quattroporte IV (1994–2000)
Vuonna 1995 esiteltiin V8 3,2 l Biturbo, joka kehitti 330 hv (SAE) (246 kW) ja mahdollisti 263 km/h huippunopeuden.
Mario Venzago
Joulukuussa 2007 Mario Venzago vieraili Suomessa johtaen Radion sinfoniaorkesteria ja MDR Leipzigin radion kuoroa. Ohjelmassa oli muun muassa Anton Brucknerin e-molli messu.
DC-yhdistys
Yhdistyksen aktiivijäsenistö koostuu suurelta osin konetyypin kanssa työelämässään tekemisissä olleista lentäjistä ja mekaanikoista keski-iän ollessa reilusti eläkeiän yläpuolella. Aktiivijäsenten joukkoon mahtuu toki muunkinlaisia henkilöitä, eikä kaikilla ole taustallaan ilmailuammattia tai aikaisempaa ilmailuosaamista.
Koagulaatio
Kemiassa: Yleisesti käytetty termi, koagulaatio, tarkoittaa kemiassa tapahtumaa, jossa ulkoisten tekijöiden, esim. lämpötilan, voimakkaan hapon, emäksen, raskasmetallien tai alkoholien vaikutuksesta valkuaisaineen rakenne tuhoutuu peruuttamattomasti. Esimerkkeinä annetaan usein kananmunan paistamisessa valkuaiselle tapahtuva kemiallinen muutos. Ensimmäisessä vaiheessa valkuaisainemolekyylien kierteinen kemiallinen rakenne avautuu ja sitä kautta molekyylien vesiliukoisuus laskee. Tämän vaiheen nimi on denaturaatio. Tämän tapahtuman jälkeen valkuaisainemolekyylit saostuvat, koska auenneiden valkuaisainemolekyylien rakenneosien välille muodostuu uusia sidoksia – valkuaisaine siis hyytyy.
Kinemaattisella koagulaatiolla tarkoitetaan ulkoisen voiman ansiosta samaan suuntaan kulkevien hiukkasten törmäämistä toisiinsa johtuen niiden nopeuserosta. Tärkein kinemaattisen koagulaation aiheuttaja luonnollisissa prosesseissa on painovoima. Suuremmat hiukkaset putoavat suhteessa pienemmän ilmanvastuksensa vuoksi nopeammin kuin pienet hiukkaset ja siten pudotessaan törmäävät alapuolellaan oleviin hitaammin putoaviin hiukkasiin. Painovoiman lisäksi hiukkasten nopeusero voi aiheutua väliaineen paikallisista nopeuseroista, turbulenssista tai hiukkasten välisistä sähköisistä vuorovaikutuksista.
Samarium(II)jodidi
Ominaisuudet, valmistus ja käyttö
Samarium(II)jodidia käytetään orgaanisen kemian synteeseissä. Se pelkistää muun muassa karbonyyliyhdisteen alkoholeiksi ja alkyylihalogenidit hiilivedyiksi. Tämän lisäksi sitä käytetään katalyytteinä pinakolitoisiintumisissa, kytkentäreaktioissa esimerkiksi Barbier-reaktioissa ja radikaalireaktioissa. Yhdistettä on käytetty reagenssina useiden luonnonaineiden synteeseissä.
Forssavisio
Alkuajat
Forssavision alkuperäistä toimintaa oli paikallisohjelmatoiminta, joka alkoi heti kaapelitelevisioyhtiön varsinaisen toiminnan alkaessa. Ensimmäisen tallennuksen vuonna 1986 tuotti hämeenlinnalainen tuotantoyhtiö. Paikalliskanavalla esitettiin pyörivässä kehässä myös teksti- ja kuvaruutuja, joissa oli paikallisia tiedotuksia ja mainoksia.